ai4bharat/Pralekha huggingface dataset:
سائنس اور ٹیکنالوجی کی وزارت
مرکزی وزیر ڈاکٹر جتیندر سنگھ نے کہا کہ سطح زمین پر موجود تمام تر اشیا کا ڈیٹا اور معلومات تیار کرنے والی سرکاری ایجنسیوں سمیت تمام شہری،کمپنیوں اور اداروں کو باہمی طورپر فائدے مند طریقے سے تعاون کرنے اور اوپن لنکڈ سطح زمین پر موجود تمام تر اشیا کے ڈیٹا کےلئے کام کرنے کی ترغیب دی جائے گی
سائنس اینڈ ٹیکنولوجی ،وزیر مملکت  ارتھ سائنسز ؛ایم او ایس پی ایم او،عملے ، عوامی شکایات،پینشن ،ایٹومک اینرجی اور خلا کے مرکزی وزیر مملکت جناب جتیندر سنگھ نے کہا کہ سطح زمین پر موجود تمام تر اشیا کےڈیٹا پر رہنما خطوط فروری 2021 میں جاری کردئے گئے ہیں ،جن میں یہ تصور کیا جاتا ہے کہ سطح زمین پر موجود تمام تر اشیا کا ڈیٹا اور معلومات تیار کرنے والی سرکاری ایجنسیوں سمیت تمام شہری،کمپنیاں اور اداروں کو باہمی طورپر فائدے مند طریقے سے تعاون کرنے اور اوپن لنکڈ سطح زمین پر موجود تمام تر اشیا کےڈیٹا کےلئے کام کرنے کی ترغیب دی جائے گی۔
ایک سوال کے جواب میں لوک سبھا کی میز پر رکھے گئے ایک بیان میں، ڈاکٹر جتیندر سنگھ نے کہا کہ سرکاری ایجنسیاں سطح زمین پر موجود تمام تر اشیا کے ڈیٹا کے حصول کے لیے تعاون کرنے کی تمام کوششیں کریں گی۔ انہوں نے کہا کہ جغرافیائی نقشہ سازی کے شعبے میں اسٹارٹ اپس اور چھوٹی اور درمیانی صنعتوں کو فروغ دینے کے لیے مزید پالیسی فیصلوں پر غور کیا جا رہا ہے۔
15 فروری 2021 کو محکمہ سائنس اور ٹیکنالوجی  کی طرف سے جاری کردہ ’’ سطح زمین پر موجود تمام تر اشیا کے ڈیٹا اور اس کی سروسز کے حصول اور پیداوار کے رہنما خطوط بشمول نقشہ جات‘‘کے مطابق، کسی بھی اسٹیبلشمنٹ، تنصیب یا احاطے تک فضائی/علاقائی پانی کے راستے کے ذریعے جسمانی رسائی جس میں اس طرح کے احاطے کے مالک کے طور پر متعلقہ وزارت/محکمہ کی طرف سے رسائی پر پابندی ہے،ان رہنما خطوط میں شامل کوئی بھی چیز کسی فرد یا ادارے کو اس کا اختیار نہیں دے گی۔ مزید، حساس صفات کی ایک منفی فہرست ہو گی جس کے لیے ضابطے کی ضرورت ہو گی اس سے پہلے کہ کوئی بھی اس طرح کےسطح زمین پر موجود تمام اشیا کے ڈیٹا کو حاصل کر سکے اور/یا استعمال کر سکے۔صفات کی منفی فہرست میں وہ اوصاف شامل ہوں گے جنہیں کسی نقشے پر نشان زد نہیں کیا جائے گا یعنی کوئی ذاتی یا قانونی ادارہ نقشہ پر کسی مقام کو ممنوعہ وصف کے ساتھ شناخت یا منسلک نہیں کرے گا۔ رہنما خطوط میں یہ بھی تصور کیا گیا ہے کہ ہندوستانی ادارے، چاہے وہ حکومت میں ہوں یا باہر، حاصل کرنے، جمع کرنے، پیدا کرنے، تیار کرنے، پھیلانے، ذخیرہ کرنے، شیئر کرنے، شائع کرنے، تقسیم کرنے، اپ ڈیٹ کرنے، ڈیجیٹائز کرنے یا سطح زمین پر موجود تمام تر اشیا کا ڈیٹا بنانے کے لیے آزاد ہوں گے، بشمول نقشے، بھارت کے علاقے کے اندر کسی بھی مقامی درستگی بشمول اس کے علاقائی پانیوں کے اندر کسی بھی جغرافیائی ٹکنالوجی کا استعمال کرتے ہوئے، قطع نظر درستگی کے منفی فہرستوں میں صفات پر ضوابط کے تابع،ٹیریسٹریل موبائل میپنگ سروے، اسٹریٹ ویو سروے اور ہندوستانی علاقائی پانیوں میں سروے کی اجازت صرف ہندوستانی اداروں کے لیے ہوگی ۔
وزیراعظم کا دفتر
وزیر اعظم نے ڈونی پولو ہوائی اڈے کے اضافے کے ساتھ اروناچل پردیش میں سیاحت کے فروغ کا وژن پیش کیا
وزیراعظم جناب نریندر مودی نے ایٹا نگر میں ڈونی پولو ہوائی اڈے کے اضافے کے ساتھ اروناچل پردیش میں سیاحت کے شعبے کو فروغ دینے کا وژن پیش کیا ہے۔ وزیر اعظم نے اروناچل پردیش کے وزیر اعلیٰ جناب پیما کھانڈو کے ذریعے شیئر کیے گئے ایک ویڈیو میں دکھائے گئے دلکش مناظر کی بھی ستائش کی۔
اروناچل پردیش کے وزیر اعلیٰ جناب پیما کھانڈو کے ایک ٹویٹ کے حوالے سے وزیر اعظم نے کہا:
"بہت حسین منظر ہے! اور، نئے ہوائی اڈے اور پروازوں کے اضافے کے ساتھ، زیادہ سے زیادہ لوگ بہ آسانی اروناچل پردیش جاسکیں گے اور وہاں کی گرم جوشی و مہمان نوازی کا تجربہ کرسکیں گے۔"
وزیراعظم کا دفتر
وزیراعظم بینکاک میں جنوب ایشیا اور آر سی ای پی سربراہ اجلاس میں شرکت کریں گے
نئی دہلی، 4 نومبر 2019، وزیراعظم جناب نریندر مودی آج بینکاک میں جنوب ایشیا اور آر سی ای پی سربراہ اجلاس میں شرکت کریں گے۔ اس کے علاوہ وہ جاپان کے وزیراعظم جناب شنزو آبے، ویتنام کے وزیراعظم گوئین یوان پُھک اور آسٹریلیا کے وزیراعظم اسکاٹ موریسن سے آج رات دہلی واپسی سے قبل بینکاک میں ملاقات کریں گے۔
وزیراعظم علاقائی جامع اقتصادی شراکت داری یا آر سی ای پی کے موقع پر ہندوستان کے مذاکرات کو رفتار دیں گے۔آر سی ای پی ایک جامع آزاد تجارتی معاہدہ ہے، جس پر آسیان کے 10 رکن ممالک اور آسیان کے آزاد تجارتی معاہدے کے شراکت داروں آسٹریلیا، چین، ہندوستان، جاپان، کوریا اور نیوزی لینڈ کے ساتھ بات چیت ہورہی ہے۔
وزیراعظم نریندر مودی نے اس تاثر کو ختم کرنے کی اپیل کی کہ ہندوستان آر سی ای پی تجارتی معاہدے میں شمولت سے جھجھک رہا ہے۔بینکاک پوسٹ کے ساتھ ایک تفصیلی انٹرویو میں انہوں نے کہا کہ ہندوستان آر سی ای پی مذاکرات سے جامع اور متوازن نتائج برآمد کئے جانے کے تئیں پابند عہد ہے۔ لیکن ہندوستان یہ چاہے گا کہ اس میں سبھی کا بھلا ہو۔
انہوں نے مزید کہا کہ غیر پائیدار تجارتی خسارے سے متعلق ہندوستان کی تشویش کا ازالہ اہم ہے۔
وزیراعظم نریندر مودی نے باہم مفید آر سی ای پی پر زور دیا جس میں سبھی فریقوں کو مناسب طور پر فائدہ ہو۔انہوں نے کہا کہ ایسا ہونا ہندوستان اور مذاکرات میں شامل سبھی شراکت داروں کے مفاد میں ہے۔
کمبوڈیا میں 2012 میں شروع ہوئے آر سی ای پی مذاکرات میں اشیا و خدمات، سرمایہ کاری، بازار، رسائی، اقتصادی تعاون، دانش ورانہ املاک اور ای۔ کامرس جیسے شعبے شامل ہیں۔
۔۔۔۔۔۔۔۔۔۔۔
م ن۔م م ۔ن ا۔
U- 4912
(Visitor Counter : 61
مواصلات اور اطلاعاتی ٹیکنالوجی کی وزارت
مرکزی کابینہ نے بی ایس این ایل اور ایم ٹی این ایل کے بحالی منصوبے اور اصولی طور پردونوں کے انضمام کی منظوری دی
ٹیلی کام پی ایس ای کو4 جی اسپیکٹرم مختص کیا جائے گا
20،000 کروڑ سے زائد کی فنڈنگ انفیوژن سرمایہ کے ذریعے فراہم کیاجائے
15،000 کروڑ روپے کے طویل مدتی بانڈوں کی خود مختار گارنٹی
پرکشش وی آر ایس کے اخراجات مرکزی حکومت برداشت کرے گی
نئی دہلی،23/ اکتوبر۔
مرکزی کابینہ نے آج بی ایس این ایل اور ایم ٹی این ایل کی بحالی کی تجویز کو انتظامی الاٹمنٹ کے ذریعہ منظوری دے کر 4 جی خدمات کے لئے اسپیکٹرم کی ، خودمختار گارنٹی کے ساتھ بانڈز میں اضافے کے ذریعہ قرضوں کی تنظیم نو ، ملازمین کے اخراجات میں تخفیف ، اثاثوں کا مونیٹائزیشن اور بی ایس این ایل اور ایم ٹی این ایل کے انضمام کو اصولی طورپر منظوری دے دی ہے۔ .
مندرجہ ذیل کو کابینہ نے منظوردی-:
- بی ایس این ایل اور ایم ٹی این ایل کو 4 جی خدمات کے لئے اسپیکٹرم کی انتظامی الاٹمنٹ تاکہ ان پی ایس یوز کو براڈ بینڈ اور دیگر ڈیٹا سروسز کی فراہمی کے قابل بنایا جاسکے۔ مذکورہ سپیکٹرم کو ان پی ایس یوز میں کیپیٹل انفیوژن کے ذریعہ حکومت ہند کی مالی تعاون فراہم کیا جائیں ، اس کی قیمت 20،140 کروڑ روپے ہے۔ اس کے علاوہ جی ایس ٹی کی اس سپیکٹرم کی قیمت جو 3674 کروڑ روپے ہے بھی حکومت ہند بجٹ کے وسائل کے ذریعہ برداشت کرے گی۔ اس سپیکٹرم الاٹمنٹ کا استعمال کرکے ، بی ایس این ایل اور ایم ٹی این ایل 4 جی خدمات مہیا کرسکیں گے ، مارکیٹ میں مقابلہ کرسکیں گے اور دیہی علاقوں سمیت اپنے وسیع نیٹ ورک کا استعمال کرتے ہوئے تیز رفتار ڈیٹا مہیا کرسکیں گے۔
- بی ایس این ایل اور ایم ٹی این ایل 15.000 کروڑ روپے کے طویل مدتی بانڈز بھی اکٹھا کرے گی جس کے لئے حکومت ہند  خود مختار گارنٹی فراہم کرے گی۔ مذکورہ وسائل کی مدد سے ، بی ایس این ایل اور ایم ٹی این ایل اپنے موجودہ قرض کی تنظیم نو کریں گے اور جزوی طور پر کیپیکس ، اوپیکس اور دیگر ضروریات کو بھی پورا کریں گے۔
- بی ایس این ایل اور ایم ٹی این ایل پر کشش رضاکارانہ ریٹائرمنٹ اسکیم  کے ذریعہ 50 سال یا اس سے زیادہ عمر کے اپنے ملازمین کو پر کشش رضاکارانہ ریٹائرمنٹ اسکیم کی پیش کش کریں گے ، جس کی لاگت حکومت ہند بجٹ وسائل کے ذریعہ برداشت کرے گی۔ وی آر ایس کی یک مشت ادائیگی ، پنشن، گریجویٹی اور کمیوٹیشن اخراجات کے لئے حکومت ہند کو، 17169 کروڑ روپے کی ضرورت ہوگی۔ بی ایس این ایل / ایم ٹی این ایل کے ذریعہ اسکیم کی تفصیلات کو حتمی شکل دی جائے گی۔
- بی ایس این ایل اور ایم ٹی این ایل اپنے اثاثوں کی مونٹیائزیشن کریں گے تاکہ ریٹائرنگ قرضوں، بانڈز کی سروسنگ ، نیٹ ورک اپ گریڈیشن ، توسیع اور آپریشنل فنڈ کی ضروریات کو پورا کرنے کے لئے وسائل کو اکٹھا کریں گے۔
- بی ایس این ایل اور ایم ٹی این ایل کا اصولی طور پر انضمام
توقع کی جارہی ہے کہ مذکورہ بحالی منصوبے کے نفاذ کے ساتھ ہی ، بی ایس این ایل اور ایم ٹی این ایل دیہی اور دور دراز علاقوں سمیت پورے ملک میں اپنے مضبوط ٹیلی مواصلات نیٹ ورک کے ذریعے قابل اعتماد اور معیاری خدمات فراہم کرسکیں گے۔
شہری ہوابازی کی وزارت
کابینہ نے ہندوستان اور سوئٹزرلینڈ کےدرمیان ہوائی خدمات کےسمجھوتے میں ترمیم کیلئے پروٹوکول پر دستخط کو منظوری دی
نئی دہلی؍24؍دسمبر ؍وزیراعظم جناب نریندر مودی کی سربراہی میں مرکزی کابینہ نے آج ہندوستان اور سوئٹزرلینڈ کے درمیان ہوائی خدمات کے سمجھوتے میں ترمیم کےلئے پروٹوکول پر دستخط کو منظوری دے دی ہے۔ کابینہ نےآرٹیکل 17کے مطابق ہوائی خدمات سمجھوتے کو لاگو کرنے میں ترامیم لانے کے لئے سوئٹزرلینڈ کے ساتھ سفارتی نوٹس کے تبادلے کو بھی منظوری دے دی ہے۔
ہندوستان اور سوئٹزرلینڈ کے درمیان ہوائی خدمات سمجھوتے میں ترامیم اسے شہری ہوابازی کے سیکٹر میں پیش رفت کے مطابق بنائے گی۔یہ زیادہ تحفظ اور سلامتی کو یقینی بناتے ہوئے دونوں ملکوں کے کیریئرس کو کاروباری مواقع فراہم کرتے ہوئے اضافی ا وربے جوڑ کنکٹی ویٹی کے لئے ماحول فراہم کرے گا۔
۔۔۔۔۔۔۔۔۔۔۔
م ن۔ ح ا ۔ ک ا۔
U-6002
(Visitor Counter : 55
وزارت خزانہ
شہری بنیادی ڈھانچے کی ترقی کے لئے فنڈ قائم کیا جائے گا
میونسپل بانڈز کے لیے کریڈٹ کی اہلیت کو بہتر بنانے کے لیے شہروں کے لیے ترغیبات
شہروں اور قصبوں میں سیپٹک ٹینکوں کی 100 فیصد مکینیکل صفائی کو فعال کیا جائے گا
ریاستوں اور شہروں کو شہری منصوبہ بندی میں اصلاحات اور شہروں کو 'کل کے پائیدار شہروں' میں تبدیل کرنے کے لیے اقدامات کرنے کی ترغیب دی جائے گی۔ اس کا مطلب ہے زمینی وسائل کا مؤثر استعمال، شہری انفرااسٹرکچر کے لیے مناسب وسائل، ٹرانزٹ پر مبنی ترقی، شہری زمین کی بہتر دستیابی اور استطاعت، اور سب کے لیے مواقع۔ یہ بات خزانہ اور کارپوریٹ امور کی مرکزی وزیر محترمہ نرملا سیتا رمن نے آج یہاں پارلیمنٹ میں مرکزی بجٹ 24-2023پیش کرتے ہوئے کہی۔
شہری انفرااسٹرکچر ڈیولپمنٹ فنڈ
محترمہ سیتا رمن نے ذکر کیا کہ ترجیحی شعبے کے قرضے کی کمی کے استعمال کے ذریعے ایک شہری انفرااسٹرکچر ڈیولپمنٹ فنڈ  قائم کیا جائے گا۔ اس کا انتظام نیشنل ہاؤسنگ بینک کرے گا اور اسے سرکاری ایجنسیاں ٹائر 2 اور ٹائر 3 شہروں میں شہری انفرااسٹرکچر بنانے کے لیے استعمال کریں گی۔
شہروں کو میونسپل بانڈز کے لیے تیار کرنا
وزیر خزانہ نے کہا کہ شہروں کو میونسپل بانڈز کے لیے ان کی کریڈٹ کی اہلیت کو بہتر بنانے کی ترغیب دی جائے گی۔ یہ پراپرٹی ٹیکس گورننس ریفارمز اور شہری انفرااسٹرکچر پر رینگ فینسنگ یوزر چارجز کے ذریعے کیا جائے گا۔
شہری صفائی
تمام شہروں اور قصبوں کو مین ہول سے مشین ہول موڈ میں منتقلی کے لیے سیپٹک ٹینکوں اور گٹر کو 100 فیصد مکینیکل صفائی کے لیے فعال کیا جائے گا۔ خشک اور گیلے کچرے کے سائنسی انتظام پر زیادہ توجہ دی جائے گی۔
عملے، عوامی شکایات اور پنشن کی وزارت
بھرتی سے متعلق قومی ایجنسی
نئی دہلی،16 ستمبر ،2020 /حکومت نے سرکاری ملازمتوں کے خواہشمند امیدواروں کی مشکلات کو ایک ہی پلیٹ فارم فراہم کر کے اور بھرتی میں مساوات اور شمولیت کے نظریے سے بھرتی سے متعلق قومی ایجنسی  قائم کی ہے۔ یہ ایجنسی بمطابق حکم مورخہ 28.08.2020 قائم کی گئی ہے۔ این آر اے ایک آزاد خود مختار تنظیم ہوگی جو مرکزی حکومت نے کچھ خاص زمروں کے عہدوں کے لیے مشترکہ اہلیت ٹیسٹ  کا انعقاد کرے گی۔ ان عہدوں کے لیے بھرتی کا عمل اسٹاف سلیکشن کمیشن ، ریلوے بھرتی بورڈ  اور بینکنگ عملے کے انتخاب کا ادارہ آئی بی پی ایس کے ذریعے انجام دیا جائے گا۔
ایس ایس سی ، آر آر بی اور آئی بی پی ایس جیسی مرکزی حکومت کی موجودہ بھرتی ایجنسیاں اپنی ضرورت کے مطابق امتحانات کراتی رہیں گی۔
این آر اے امیدواروں کی صرف ابتدائی اسکریننگ سی ای ٹی کے ذریعے کرائے گی۔ سی ای ٹی میں حاصل شدہ نمبروں کی بنیاد پر امیدوار ان امتحانات میں حصہ لے سکتے ہیں جو ایس ایس سی ، آر آر بی اور آئی بی پی ایس کے ذریعے اصل بھرتی کے لیے کرائے جائیں گے۔
یہ اطلاع شمال مشرقی خطے کی ترقی کے مرکزی وزیر مملکت  ، وزیراعظم کے دفتر میں وزیر مملکت ، عملے ، عوامی شکایات، پنشن ، ایٹمی توانائی اور خلاء کے وزیر مملکت ڈاکٹر جتیندر سنگھ نے آج لوک سبھا میں دی۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔09۔16
U – 5512
(Visitor Counter : 99
وزارت اطلاعات ونشریات
پہلے انترراشٹریہ یوگا دیوس میڈیا سمان کے لئے تجاویز پانچ جولائی تک داخل کی جاسکتی ہیں
نئی دہلی،26؍جون،یوگا کے بین الاقوامی دن 2019 کے لئے الیکٹرانک میڈیا- ریڈیو اور ٹیلی ویزن اور پرنٹ میڈیا میں زبردست کوریج کے پیش نظر یہ فیصلہ کیا گیا ہے کہ شرکت کرنے والے میڈیا ہاؤس 5 جولائی 2019 تک پہلے انتر راشٹریہ یوگا دیوس میڈیا سمان کے لئے اپنی تجاویز اور متن بھیج سکتے ہیں۔ وہ اپنی اینٹری :aydms.mib[at]gmail[dot]com. پر بھیج سکتے ہیں۔ اس سمان میں شرکت کے لئے تفصیلی رہنما خطوط اطلاعات ونشریات کی وزارت کی ویب سائٹ پر دستیاب ہیں۔
۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-2626
(Visitor Counter : 54
صحت اور خاندانی بہبود کی وزارت
بھارت میں کووڈ-19 ٹیکہ کاری کی مجموعی تعداد137.46 کروڑسے تجاوزکرگئی
گذشتہ 24 گھنٹوں میں 76 لاکھ سے زیادہ ٹیکے لگائے گئے
سردست شفایابی کی شرح 98.38 فیصد ہے جو مارچ 2020 سے سب سے اونچی شرح ہے
گذشتہ 24 گھنٹوں میں 7,081 نئے معاملے درج ہوئے ہیں
بھارت میں سردست زیر علاج مریضوں کی تعداد  ہے ،یہ 507 دنوں میں سب سے کم ہیں
متاثرہ پائے جانے والے مریضوں کی ہفتہ واری شرح  ہے، جو پچھلے35دنوں سےایک فیصد سے کم ہے
نئی دلّی ،19دسمبر، 2021/
گذشتہ 24 گھنٹوں کے دوران 76,54,466 ٹیکے لگائے جانے کے ساتھ ہی ،آج صبح 7 بجے تک موصولہ عبوری رپورٹ کے مطابق بھارت میں کووڈ-19ٹیکہ کاری کی مجموعی تعداد 137.46 کروڑ  تک پہنچ گئی ہے۔ اس کامیابی کو حاصل کرنے کے لئے ملک بھر میں 1,44,53,135 سیشنز کا انعقاد کیا گیا۔
آج صبح 7 بجے تک حاصل عبوری رپورٹ درج ذیل کے مطابق ہے:
|
|
طبی کارکنان
|
|
پہلی خوراک
|
|
1,03,86,235
|
|
دوسری خوراک
|
|
96,44,105
|
|
صف اوّل کے کارکنان
|
|
پہلی خوراک
|
|
1,83,83,946
|
|
دوسری خوراک
|
|
1,67,68,743
|
|
18 تا 44 سال کی عمر کے افراد
|
|
پہلی خوراک
|
|
48,64,15,997
|
|
دوسری خوراک
|
|
29,27,38,782
|
|
45 تا 59 سال کی عمر کے افراد
|
|
پہلی خوراک
|
|
19,14,81,462
|
|
دوسری خوراک
|
|
13,97,81,329
|
|
60 سال سے زیادہ عمر کے افراد
|
|
پہلی خوراک
|
|
11,96,51,542
|
|
دوسری خوراک
|
|
8,93,61,111
|
|
مجموعی تعداد
|
|
1,37,46,13,252
پچھلے 24 گھنٹے میں 7,469 مریض روبہ صحت ہوئے ہیں۔ اس کے ساتھ ہی شفایاب ہونے والوں کی مجموعی تعداد بڑھ کر  3,41,78,940 ہوگئی ہے۔
جس کے نتیجے میں، بھارت میں صحت یابی کی شرح 98.38 فیصد ہوگئی ہے۔
مرکز اور ریاستوں نیز مرکز کے زیر انتظام علاقوں کے ذریعے پائیدار اور مشترکہ کوششوں کے نتیجے میں،مسلسل 52دنوں سے یومیہ نئے کیس درج ہونے کا رجحان 15,000سے بھی کم ہے۔
گزشتہ 24 گھنٹے کے دورا ن 7,081 نئے معاملات درج ہوئے ہیں۔
زیر علاج مریضوں کی تعدادفی الحال83,913ہے ۔سردست زیر علاج مریضوں کی تعداد ملک بھرکے مجموعی متاثرہ معاملوں کا 0.24 فیصد ہیں، اور یہ مارچ 2020 کے بعد سے سب سے کم ہے۔
ملک بھر میں جانچ کی صلاحیت میں خاطر خواہ اضافہ درج ہورہاہے۔گذشتہ 24 گھنٹے میں مجموعی طور پر 12,11,977 نمونوں کی جانچ کی گئی ۔ بھارت میں اب تک مجموعی طور پر تقریباً 66.41 کروڑ  نمونوں کی جانچ کی جاچکی ہے۔
اب جب کہ ملک بھر میں طبی جانچ کی صلاحیت میں اضافہ کیا جا چکا ہے، جانچ کے بعدمتاثرپائے جانےوالےافراد کی ہفتہ وار شرح سردست 0.61 فیصد ہوگئی ہے،جو گذشتہ35دنوں سےایک فیصد سے بھی کم رہ گئی ہے۔اسی طرح ایک دن میں جانچ کے بعد متاثر پائےجانے والے افراد کی شرح فی الحال 0.58فیصد ہے۔ یومیہ متاثرہ افراد کی شرح پچھلے 76 دنوں سے2فیصد سے بھی نیچے آگئی ہے اورلگاتار 111 دنوں سے یہ شرح 3 فیصد سے نیچے درج ہورہی ہے۔
خواتین اور بچوں کی ترقیات کی وزارت
این آئی پی سی سی ڈی نے مشن شکتی کے تحت ’کمیونیکیشن اینڈ کاؤنسلنگ سکلز‘ پر ایک آن لائن ورکشاپ کا انعقاد کیا
خواتین اور بچوں کی ترقی کی وزارت کے تحت این آئی پی سی سی ڈی نے این آئی پی سی سی ڈی ، دہلی میں 29 سے 31 مئی 2023 تک خواتین کی دیکھ بھال کرنے والے اداروں اور این جی اوز کے ٹرینرز اور فنکشنری کے لیے ’مواصلات اور مشاورت کی مہارتوں‘ پر ایک آن لائن ورکشاپ کا انعقاد کیا۔
صحت اور خاندانی بہبود کی وزارت
کووڈ-19 اپ ڈیٹ
نئی دلّی ،24 اکتوبر، 2021/
ملک گیر ٹیکہ کاری مہم کے تحت اب تک102.10 کروڑ ٹیکے لگائے جاچکے ہیں
گزشتہ 24 گھنٹے میں 15,906 نئے معاملے سامنے آئے ہیں
شفایابی کی شرح فی الحال98.17 فیصد ہے اور یہ مارچ 2020کے بعد سب سے زیادہ ہے
گذشتہ 24 گھنٹوں کے دوران شفایابی کے 16,479معاملے درج ہوئے ہیں،جس سے روبہ صحت ہونے والوں کی تعداد بڑھ کر 3,35,48,605 ہوگئی ہے
زیر علاج مریض مجموعی معاملوں کے ایک فیصد سے بھی کم ہیں، فی الحال زیر علاج مریضوں کی شرح0.51 فیصد ہے، جو مارچ 2020 کےبعد سے سب سے کم ہیں
سردست بھارت میں زیر علاج مریضوں کی تعداد 1,72,594ہے، جو 235 دنوں میں سب سے کم ہیں
ٹیسٹ کے بعدمتاثرہ پائے جانے والے مریضوں کی ہفتہ واری شرح ہے جو گذشتہ 30دنوں سے 2 فیصد سےکم ہے
ٹیسٹ کے بعد متاثرہ پائے جانے والے مریضوں کی یومیہ شرح  ہے، جو پچھلے 20 دنوں سے 2 فیصد کم ہے
مجموعی طور پر اب تک 59.97 کروڑ ٹیسٹ کئے جاچکے ہیں
کامرس اور صنعت کی وزارتہ
گورنمنٹ ای مارکیٹ پلیس  میں گٹ بندی اور ملی بھگت کے خلاف محتاط رہیں: جناب پیوش گوئل
لین دین کی فیس کو کم کیاجائے تاکہ زیادہ سے زیادہ تاجر جی ای ایم پورٹل کی طرف متوجہ ہوں:جناب گوئل
جناب پیوش گوئل نے جی ای ایم کو زیادہ کفایتی بنانے اور اسے وسعت دینے کی اپیل کی
وزیر موصوف نے جی ای ایم سے اے آئی کا استعمال کرنے اور سسٹم کو مزید آسان بنانے کےلئے کہا
جناب گوئل نے جی ای ایم کے کام کاج کا جائزہ لیا
نئی دہلی ،3 نومبر،2021
جناب پیوش گوئل نے آج گورنمنٹ ای مارکیٹ پلیس  کے کام کاج کا جائزہ لیتے ہوئے کہا،’’جی ای ایم میں گٹ بندی اور ملی بھگت کے خلاف محتاط رہیں۔‘‘
تجارت اور کاروبار ،کپڑا ،صارفین کے امور ،خوراک اور عوامی تقسیم کے وزیر ،جناب پیوش گوئل نے حکام سے جی ای ایم کو مزید کفایتی بنانے اور کاروبار کی گنجائش کو مزید بڑھانے کےلئے کہا۔
وزیر نے سسٹم میں اور زیادہ شفافیت لانے کےلئے کہا۔ انہوں نے کہا کہ جی ای ایم کے سبھی تکنیکی اور مالی پہلوؤں کو ہر وقت مضبوط بنائے رکھنے کےلئے کام کاج کا باقاعدہ طورپر آڈٹ کیا جانا چاہئے۔
وزیر موصوف نے حکام سے جی ای ایم کو زیادہ قابل استعمال اور تجارت کے مطابق بنانے کےلئے کہا تاکہ کاروبار کرنے میں آسانی کو مزید فروغ دیا جا سکے۔ انہوں نے حکام کو لین دین کی فیس کو کم کرنے اور محدود کرنے کی بھی ہدایت دی تاکہ زیادہ سے زیادہ کاروبار جی ای ایم پورٹل کی طرف متوجہ ہوں۔
سی آئی ایم نے جی ای ایم ٹیم کو اے آئی کا استعمال کرنے اور سسٹم کو اور آسان بنانے کےلئے کہا۔ انہوں نے کہا کہ جیسے جیسے آپریشن کی تعداد بڑتھی ہے،لیکن دین کےلئے سب سے مناسب خریداروں اورفروشوں کو ایک ساتھ لانے کےلئے اے آئی کی ضرورت ہوگی۔ اے آئی کا استعمال کاروبار کے مسائل جیسے ملی بھگت اور گٹ بندی کے خلاف ایک نگرانی کے طورپر بھی کام کرے گا،جو اکثر آن لائن بزنس پلیٹ فائمس میں گھس جاتا ہے ۔ انہوں نے جی ای ایم افسروں کو ایسی چیزوں پر نظر رکھنے کےلئے آگاہ کیا۔ جناب گوئل نے کہا کہ سسٹم کی شفافیت کو مضبوط کیا جانا چاہئے اور کسی کو بھی جی ای ایم پلیٹ فارم کی سچائی پر شبہ کرنے کا موقع نہیں ملنا چاہئے۔
وزیر موصوف نے بتایا کہ جی ای ایم کو انڈین ریلوے ای پروکیور منٹ سسٹم  کے ساتھ انٹیگریٹ کرنے کا پائلٹ پروجیکٹ اگلے مہینے تک شروع کیا جائےگا۔ جبکہ جی ای ایم کو بھارتیہ ڈاک اور پنچایتی راج کی وزارت کے ساتھ انٹیگریٹ کرنے کا عمل جاری ہے۔
جناب پیوش گوئل نے جی ای ایم افسروں سے ڈائریکٹوریٹ آف اسٹینڈرڈائزیشن ٹیسٹنگ اینڈ کوالٹی سرٹیفیکیشن کے ذریعہ زیر التوا آڈٹ کو ختم کرنے کےلئے کہا۔
جی ای ایم مرکز اور ریاستی حکومت کی تنظیموں کے ذریعہ اشیا اور خدمات کی خرید کےلئے محکمہ تجارت کے زیر اہتمام ایک صدفیصد سرکاری مالکانہ حق والی کمپنی ہے۔
9 اگست 2016 کو اس کے لانچ کے بعد سے،جی ای ایم کی آرڈر قیمت ۹۰ گنا سے زیادہ بڑھ گئی ہے، مالی سال 17۔2016میں422 کروڑ روپے سے پچھلے مالی سال میں38620 کروڑ روپے سے زیادہ ہوگیا ہے،جس میں ایم ایس ایم ای کُل آرڈر ویلیو کا 567حصہ ہے۔ جی ای ایم میں 55400 سے زیادہ خریدار اور3066400 فروش شامل ہیں۔ پورٹل اب16456مصنوعات اور 206 خدمات زمروں میں کاروبار مہیا کرتا ہے۔
جی ای ایم پورٹل کو حال ہی میں سی آئی پی ایس ایکسی لینس ان پروکیورمنٹ ایوارڈس 2021  میں ’’ ڈیجیٹل ٹیکنولوجی کا بہترین استعمال‘‘ زمرے میں فاتح قرار دیا گیا تھا۔سی آئی پی ایس ایوارڈس عالمی سطح پر خرید کے آس پاس کی اہم پہچانوں میں سے ایک ہے ،جو دی چارٹرڈ انسٹی ٹیوٹ آف پروکیورمنٹ سپلائی  ،لندن کے زیر اہتمام منعقد کیا جاتا ہے۔
<><><><><>
ش ح-ا م-ج
U.No. : 12513
(Visitor Counter : 109
یو پی ایس سی
این ڈی اے اورنیول اکیڈمی امتحان  2019 کے حتمی نتائج کا اعلان
نئی دہلی،14ستمبر 2020/ مندرجہ ذیل فہرست ، ان 662 امیدواروں کی میرٹ کی بنیاد پر بنائی گئی فہرست ہے، جنہوں نے یونین پبلک سروس کمیشن کے ذریعہ 17 نومبر 2019 کو منعقدہ تحریری امتحان کےنتائج اوروزارت دفاع کے سروس سلیکشن بورڈ کےذریعہ منعقدہ انٹرویو میں کامیابی حاصل کی ہے اور وزارت دفاع کے 144ویں کورس کے لئے نیشنل ڈیفینس اکیڈمی کے آرمی ، بحریہ اور فضائیہ کے ونگز اور نیول اکیڈمی  کے لئے 106ویں انڈین نیول اکیڈمی کورس  میں داخلے کے لئے کوالیفائی کیا ہے۔ مذکورہ کورسیز کے آغاز کی تاریخ کےبارے میں تفصیلی معلومات کے لئے براہ کرم وزارت دفاع کی ویب سائٹ www.joinindianarmy.nic.inwww.joinindiannavy.gov.in اور www.careerindianairforce.cdac.in. ۔ پر رابطہ کریں۔
- ان فہرست کی تیاری میں میڈیکل امتحان کے نتائج کو ملحوظ خاطرنہیں رکھا گیا ہے۔
- تمام امیدواروں کی امیدواری عارضی ہے، جن کی تاریخ پیدائش اور تعلیمی قابلیت کی تائید میں مطلوبہ سرٹی فکیٹ جمع کرانے سے مشروط ہے، جو انہیں براہ راست ایڈیشنل ڈائریکٹوریٹ جنرل آف رکروننگ ، ایڈجوٹینٹ جنرلز برانچ، انٹی گریٹیڈ، ہیڈ کوارٹرس کو منسٹری آف ڈیفنس ویسٹ بلاک نمبر ٰIII ونگ۔ 1آرکے پورم نئی دہلی 110066 کو جمع کرانے ہیں اگر اب تک جمع نہیں کئے ہیں، نہ کہ یوپی ایس سی کو۔
- اگر مواصلاتی  پتےمیں کوئ تبدیلی ہے، تو امیدواروں کوفوری طور پر براہ راست آرمی ہیڈکوارٹر کےمذکورہ بالا پتے پر رابطہ کرنے کامشورہ دیا جاتا ہے۔
- نتیجے ، یو پی ایس سی کی ویب سائٹ https://www.upsc.gov.in.پر بھی دستیاب ہیں۔ تاہم نمبروں کے ساتھ نتائج، کے اعلان کی تاریخ سے 15 دن بعد ویب سائٹ پر دستیاب ہوں گے۔
کسی بھی مزید معلومات کے لئےامیدوار، کمیشن کے گیٹ، سی کےنزدیک سہولت کا ؤنٹر پر ذاتی طور پر یا ٹیلی فون نمبر 011-23385271/011-23381125/011-23098543اپر صبح 10 بجے سے شام 5 بجے تک رابطہ  کرسکتے ہیں۔
نتائج دیکھنے کے لئے یہاں کلک کریں۔
https://static.pib.gov.in//WriteReadData/userfiles/NDA-Final%20Results.pdf
م ن۔ ش ت ۔ ج
Uno-5371
(Visitor Counter : 75
بہت چھوٹی، چھوٹی اور درمیانی صنعتوں کی وزارت
کے وی آئی سی نے مقامی روزگار کو فروغ دینے کےلئے مغربی بنگال میں 2250دستکاروں کو چرخے، کرگھے اور ملبوسا ت کی مشینیں تقسیم کیں
کھادی اینڈ ولیج انڈسٹریز کمیشن  نے جمعہ کو مغربی بنگال کے مالدا ضلعے میں 2250 دستکاروں کو فائدہ پہنچاتے ہوئے ایک وسیع روزگار مہم کا آغاز کیا۔ ریاست میں مستقل روزی روٹی کے مواقع پیدا کرنے کے مقصد سے کے وی آئی سی کے چیئرمین جناب ونے کمار سکسینہ نے نئے ماڈل کے 1155 چرخے، 435 سلک چرخے، 235 ریڈی میڈ ملبوسات تیار کرنےکی مشینیں، 230 جدید کرگھے اور دستکاروں کے خاندانوں کو 135 ریلنگ بیسن تقسیم کئے۔ فیض یافتگان میں تقریباً 90 فیصد خاتون دستکار شامل ہیں، جو کتائی اور بنائی کی سرگرمیوں سے جڑی ہیں۔
ان جدیدسازوسامان کی تقسیم حالیہ برسوں میں مغربی بنگال میں اپنی نوعیت کی سب سے بڑی مہم میں سے ایک ہے۔ یہ مہم مالدا میں ریشم اور سوتی صنعت میں کتائی، بنائی اور ریلنگ سرگرمیوں کےلئے ایک بڑی حوصلہ افزائی ہوگی۔ کے وی آئی سی میں مالدا کے 22 کھادی انسٹی ٹیوشن کو مضبوط کرنے کے لئے 14 کروڑ روپے تقسیم کئے ہیں۔ یہ مہم اس ضلعے میں ریڈی میڈ ملبوسات کی صنعت کو بھی مضبوط کرے گی، جو مقامی کاریگروں کے لئے روزی روٹی کا ایک اہم ذریعہ رہا ہے۔
کے وی آئی سی کے چیئرمین جناب ونے کمار سکسینہ نے کہاکہ مغربی بنگال میں کھادی صنعت کو مضبوط کرنا وزیراعظم کے ہرخاندان میں ایک چرخہ ہونے کے خواب سے جڑا ہوا ہے۔ انہوں نے کہا کہ اس سے ہر ہاتھ کو کام دینے کے بڑے ہدف کو حاصل کرنے میں مدد ملے گی۔
جناب سکسینہ نے کہا کہ ‘‘ مغربی بنگال میں روایتی کپاس اور ریشم صنعت کو مضبوط کرکے ریاست میں بڑے پیمانے پر روزگار کے مواقع پیدا کرنے پر کے وی آئی سی خاص طور سے زور دے رہا ہے۔ بند اکائیوں کو بحال کرنے، موجودہ صنعتوں کو مضبوط کرنے اور مقامی کاریگروں کےلئے مستقل مقامی روزگار پیدا کرنےسے نہ صرف مالی خود انحصاری کو یقینی بنایا جا سکے گا، بلکہ مغربی بنگال کو کپاس ، ریشم اور ملبوسات کی تیاری کے شعبے میں اور بھی زیادہ مضبوط بنانے میں مدد ملے گی۔’’
کے وی آئی سی کے چیئرمین نے کہا کہ مغربی بنگال میں شروع کی گئی روزگار کی سرگرمیاں ‘‘ آتم نربھر بھارت’’ اور ‘‘ ووکل فار لوکل ’’ کو بڑھاوا دیں گے۔ انہوں نے کہا کہ ‘‘ جدید مشین کے ساتھ کاریگروں کو بااختیار بنانے سے پیداوار کی سرگرمیوں میں تیزی آئے گی اور بالآخر ان کی آمدنی میں اضافہ ہوگا۔ یہ مغربی بنگال کی پرانی ہنرمندی کوبحال کرنے میں ایک طویل راستہ طے کرے گا۔
یہ قابل ذکر ہے کہ کئی صدیوں سے ، مغربی بنگال کچھ بہترین سوتی اور ریشمی کپڑوں کی تیاری کے لئے جانا جاتا ہے۔ ریاست بڑے پیمانے پر اپنے موگا ، شہتوت اور تسر ریشم کے لئے مشہور ہے، جو نسلوں سے کاریگری کی ایک اہم سرگرمی تھی۔
ریاست عالمی سطح پر اپنی مسلن کپاس کے لئے بھی جانی جاتی ہے۔ کے وی آئی سی نے پہلی بار اپنے ای- پورٹل کے توسط سے ململ کپڑے کو آن لائن پلیٹ فارم پر مہیا کرایا ہے، جس نے بنگال کےکھادی اداروں کو کافی بڑھاوا دیا ہے۔ جناب سکسینہ نے انسٹی ٹیوشن سے دریوں، کمبل وغیرہ جیسی نئی اشیا کا پتہ لگانے کی بھی درخواست کی، جس کے لئے کے وی آئی سی کو نیم فوجی دستوں کی طرف سے کافی آرڈر مل رہے ہیں۔
وزیراعظم کا دفتر
وزیر اعظم نے مرکزی وزیر جناب اننت کمار کی موت پراظہار تعزیت کیا
نئیدہلی12نومبر۔وزیراعظم جناب نریندر مودی نے مرکزی وزیر جناب اننت کمار کی موت پر اظہار تعزیت کیا ہے ۔ اپنے اظہار تعزیت کے پیغام میں وزیر اعظم نے کہا کہ’’ مجھے اپنے انتہائی اہم رفیق کار اور دوست جناب اننت کمار کی موت سے شدید صدمہ پہنچا ہے۔ جناب اننت کمار ایک زبردست لیڈر تھے ۔انہوں نے اپنی عوامی زندگی اپنی جوانی کے دورسے شروع کی تھی اوروہ آخری دنوں تک انتہائی نیک نیتی ، لگن اوردرد مندی کے ساتھ سماجی خدمت کرتے رہے ۔ انہیں ان کی بہترین خدمات کے لئے ہمیشہ یاد کیا جاتا رہے گا۔ میں نے ان کی اہلیہ محترمہ ڈاکٹر تیجسونی جی سے بات کرکے جناب اننت کمار کی موت پر تعزیت کی ہے ۔ اس دکھ کی گھڑی میں میری تمام تر ہمدردیاں اور حمایت ان کے سوگوار کنبے اور حامیوں کے ساتھ ہیں۔‘‘
۰۰۰۰۰۰۰۰۰۰۰۰۰۰۰۰۰۰۰۰۰
U-5717
(Visitor Counter : 52